বিশ্ব ভেটেরিনারি দিবস : হাবিপ্রবি শিক্ষার্থীদের বিনামূল্যে চিকিৎসা কর্মসূচি - বিডিনিউজডেস্ক
বিশ্ব ভেটেরিনারি দিবস : হাবিপ্রবি শিক্ষার্থীদের বিনামূল্যে চিকিৎসা কর্মসূচি
বিডিনিউজডেস্ক ডেস্ক | তারিখঃ ০২.০৫.২০১৬
বিশ্ব ভেটেরিনারি দিবস-২০১৬ উপলক্ষে হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের (হাবিপ্রবি) বাংলাদেশ ভেটেরিনারি স্টুডেন্টস অ্যাসোসিয়েশনের উদ্যোগে
দুই দিনব্যাপী কর্মসূচির অংশ হিসেবে শিক্ষার্থীরা গবাদি পশুর বিনামূল্যে টিকাদান, কৃমিনাশক, বিভিন্ন ওষুধসহ চিকিৎসাসেবা প্রদান করেছেন। শনিবার ভোর ৬টা থেকে সকাল ১০টা পর্যন্ত দিনাজপুর সদর উপজেলার শংকরপুর গ্রামে বিভিন্ন ধরনের ৩০০ গবাদি পশুকে অ্যানথ্রাক্স, বি.কিউ, পিপিআর, বিসিআরডিভি, এফএমডি টিকা প্রদান, ওষুধ সরবরাহ ও চিকিৎসার পরামর্শ দেওয়া হয়।
এ সময় উপস্থিত ছিলেন ড. খালেদ হোসেন, সহযোগী অধ্যাপক মাইক্রোবায়োলজি বিভাগ; ডা. হায়দার আলী, সহকারী অধ্যাপক প্যারাসাইটোলজি বিভাগ; ডা. মাহমুদুল হাসান সুমন, সহকারী অধ্যাপক ফিজিওলজি অ্যান্ড ফার্মাকোলজি বিভাগ; ডা. মিসরাত মাসুমা পারভেজ, ফিজিওলজি অ্যান্ড ফার্মাকোলজি বিভাগ। অনুষদের বিভিন্ন অ্যাসোসিয়েশনের নেতৃবৃন্দের মধ্যে উপস্থিত ছিলেন মারুফ হাসান সুমন, সোহেল রানা, মাহমুদুল হাসান সাগর, কমল চন্দ্র প্রমুখ।
সোমবার দিবসটি উপলক্ষে ক্যাম্পাসে জাঁকজমক র‌্যালি ও আলোচনা সভা অনুষ্ঠিত হবে। এতে প্রধান অতিথি থাকবেন হাবিপ্রবির ভিসি প্রফেসর মো. রুহুল আমিন। বিশেষ অতিথি থাকবেন ছাত্র পরামর্শ ও নির্দেশনা বিভাগের পরিচালক প্রফেসর ডা. এস এম হারুন-উর-রশিদ, মেডিসিন, সার্জারি অ্যান্ড অবস্টেট্রিক্স বিভাগের প্রফেসর ডা. মো. ফজলুল হক, অ্যানিমেল সায়েন্স অ্যান্ড নিউট্রিশন বিভাগের চেয়ারম্যান প্রফেসর ড. আবদুল হামিদ, চেয়ারম্যান। সভাপতিত্ব করবেন ভেটেরিনারি অনুষদের ডিন প্রফেসর ড. মোছা. আফরোজা খাতুন।